Document ID: 31996R0531

ΚΑΝΟΝΙΣΜΟΣ (ΕΚ) αριθ. 531/96 ΤΗΣ ΕΠΙΤΡΟΠΗΣ της 27ης Μαρτίου 1996 για τροποποίηση του κανονισμού (ΕΟΚ) αριθ. 570/88 για την πώληση σε μειωμένη τιμή βουτύρου και τη χορήγηση ενίσχυσης στο βούτυρο και το συμπυκνωμένο βούτυρο που προσδιορίζονται για την παρασκευή προϊόντων ζαχαροπλαστικής, παγωτών και άλλων προϊόντων διατροφής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 2931/95 (2), και ιδίως το άρθρο 6 παράγραφος 7, το άρθρο 7α παράγραφος 3 και το άρθρο 12 παράγραφος 3,
Εκτιμώντας:
ότι ο κανονισμός (ΕΟΚ) αριθ. 570/88 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2931/95, στο άρθρο 4 παράγραφος 4 πρώτη περίπτωση προβλέπει ότι τα παρασκευάσματα διατροφής που υπάγονται στους κωδικούς ΣΟ 1902 20 10 έως 1902 20 99 είναι επιλέξιμα ως τελικά προϊόντα στο πλαίσιο του εν λόγω κανονισμού 7 ότι η αναφορά στη διάκριση 1902 20 99 προκύπτει από τις προσαρμογές που έγιναν από τον κανονισμό (ΕΚ) αριθ. 2931/95 7 ότι, λόγω της ασάφειας που υπάρχει μεταξύ των διαφόρων γλωσσικών διατυπώσεων του κανονισμού, από την εν λόγω τροποποίηση προκύπτουν αμφιβολίες 7 ότι πρέπει, συνεπώς, να τροποποιηθεί η εν λόγω διάκριση για ν' αποφευχθεί ο αποκλεισμός προϊόντων που παλαιότερα περιλαμβάνονταν σ' αυτή και να εφαρμοσθεί από την 1η Ιανουαρίου 1996 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του γάλακτος και των γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 4 παράγραφος 4 πρώτη περίπτωση του κανονισμού (ΕΟΚ) αριθ. 570/88 οι όροι «1902 20 10 έως 1902 20 99» αντικαθίστανται από τους όρους «1902 20 10 έως 1902 30 90».
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Μαρτίου 1996.

Labels: 3
17
6